Imtella' Awwissu 14, 2021 - Aġġornata 14 Ta' Awwissu, 2021 2:07pm Pustier ta' 33 sena f'Napli nqabad fuq filmati jarmi l-ittri f'kontenituri tar-riċiklaġġ minflok ma jimpustahom. Persuni li raw il-pustier jieqaf ħdejn il-'bring-in-site' f'Via Angelo di Costanzo bil-mutur, iffilmjawh waqt li ġabar għadd ta' ittri u waddahom fil-kontenituri taż-żibel. Il-filmati ttellgħu fuq il-midja soċjali mill-politiku Francesco Emilio Borelli, li qal li l-Pulizija kienu ġew infurmati bil-każ u marru fuq il-post biex jinvestigaw. Il-kumpanija Poste Italiane, li magħha huwa impjegat il-pustier, issospendietu sakemm jiġi investigat il-każ. Intqal li l-pustier kien diġà magħruf mal-Pulizija.